PASKAIDROJUMA RAKSTS

Augšdaugavas novada pašvaldības domes 2026.gada ___.oktobra  saistošajiem noteikumiem Nr.___ “Par Augšdaugavas novada pašvaldības līdzfinansējuma apjomu un piešķiršanas kārtību energoefektivitātes pasākumu veikšanai daudzdzīvokļu dzīvojamās mājās”


	Paskaidrojuma raksta sadaļas
	Norādāmā informācija

	1. Mērķis un nepieciešamības pamatojums
	Pašvaldību likuma 44.panta  otrā  daļa  dod  tiesības  pašvaldībai  pieņemt  saistošos noteikumus,  lai  nodrošinātu  pašvaldības  autonomo  funkciju  un  brīvprātīgo  iniciatīvu  izpildi  - piešķirt finansējumu energoefektivitātes pasākumu veikšanai dzīvojamās mājās (likuma „Par palīdzību dzīvokļa jautājumu risināšanā” 27.2 panta otrās daļas 4.punkts). 

Jauno saistošo noteikumu mērķis ir nodrošināt efektīvāku un taisnīgāku Pašvaldības budžeta līdzekļu sadali energoefektivitātes pasākumu atbalstam. Kopējā finansējuma limita noteikšana vienai mājai ļaus saņemt atbalstu lielākam daudzdzīvokļu māju skaitam.

	2. Fiskālā ietekme uz pašvaldības budžetu
	Saistošo noteikumu izpilde notiek ikgadējā pašvaldības budžeta ietvaros, tāpēc Pašvaldības budžetu neietekmē, kā arī kopējā finansējuma limita ieviešana nodrošinās labāku budžeta izpildes prognozējamību un nepieļaus viena objekta pārmērīgu līdzfinansēšanu.

	3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci 
	Vienlīdzības principa ievērošana – nosacījums, ka atbalsts netiek piešķirts atkārtoti mājām, kas jau saņēmušas līdzfinansējumu, nodrošina vienlīdzīgas iespējas visiem Pašvaldības teritorijā esošajiem daudzdzīvokļu dzīvojamo māju dzīvokļu īpašniekiem vispirms saņemt pamata atbalstu.
Nosakot, ka jaunais limits  attiecas arī uz reģistrētajiem pieteikumiem, kuriem lēmums par piešķiršanu vēl nav pieņemts, tiek nodrošināta vienota pieeja visiem finansējuma saņēmējiem nākamā budžeta periodā un novērsta nevienlīdzīga attieksme pret pieteikumu iesniedzējiem.

	4. Ietekme uz administratīvajām procedūrām un to izmaksām
	Saistošie noteikumi neradīs papildu izmaksas uz administratīvajām procedūrām un administratīvajām izmaksām. 


	5. Ietekme uz pašvaldības funkcijām un cilvēkresursiem
	Saistošie noteikumi neprasa papildu jaunu cilvēkresursu iesaisti šo noteikumu nodrošināšanai.

	6. Informācija par izpildes nodrošināšanu
	Saistošo noteikumu izpildi nodrošina Augšdaugavas novada pašvaldības Nekustamā īpašuma pārvaldīšanas komisija.

	7. Prasību un izmaksu samērīgums pret ieguvumiem, ko sniedz mērķa sasniegšana
	Saistošo noteikumu projekta prasības un tā izpilde neradīs papildus izmaksas.

	8. Izstrādes gaitā veiktās konsultācijas ar privātpersonām un institūcijām
	Atbilstoši Pašvaldību likuma 46. panta trešajai daļai, lai informētu sabiedrību par saistošo noteikumu projektu un dotu iespēju izteikt viedokli, saistošo noteikumu projekts un tam pievienotais paskaidrojuma raksts no 2026. gada ___. oktobra līdz 2026. gada ___. oktobrim tika publicēts Augšdaugavas novada pašvaldības tīmekļvietnē www.augsdaugavasnovads.lv sadaļas "Pašvaldība" apakšsadaļā "Sabiedrības līdzdalība" "Sabiedrības viedoklis par saistošo noteikumu projektiem".





